नई दिल्ली: गुरुवार को एक बार फिर से भाजपा को अग्निपरीक्षा से गुजरना होगा। दरअसल 9 अगस्त को राज्यसभा उपसभापति चुनाव को लेकर एनडीए और यूपीए के बीच कड़ा मुकाबला होगा। विपक्ष ने अपने प्रत्याशी के तौर पर कांग्रेस के बीके हरिप्रसाद को मैदान में उतारा है तो वहीं एनडीए ने जेडीयू के सांसद हरिवंश सिंह का नाम आगे रखा है। बीके हरिप्रसाद से पहले एनसीपी की वंदना चव्हाण का नाम विपक्ष के प्रत्याक्षी के रूप में सामने आया था। चुनाव कल सुबह 11 बजे होगा। वहीं एनडीए और यूपीए दोनों दलों के उम्मीदवारों ने नामाकंन भर दिया है।उल्लेखनीय है कि सेवानिवृत्त हुए उपसभापति पी.जे. कुरियन का कार्यकाल पिछले महीने जुलाई में समाप्त हो गया था।